पश्चिमी दिल्ली के अस्पताल में लगी आग, छह मरीजों को सुरक्षित बचाया
दिल्ली : पश्चिमी दिल्ली के बसई दारापुर में ईएसआई अस्पताल के ऑपरेशन थिएटर में शुक्रवार सुबह आग लग गई जिसके बाद दमकलकर्मियों ने छह मरीजों को सुरक्षित बाहर निकाल लिया।
दमकल अधिकारियों ने बताया कि घटना में कोई घायल नहीं हुआ।
दमकल विभाग ने बताया कि उन्हें सुबह नौ बजकर 10 मिनट पर आग लगने के बारे में सूचना मिली जिसके बाद दमकल की छह गाड़ियों को घटनास्थल पर भेजा गया।
मुख्य दमकल अधिकारी अतुल गर्ग ने बताया कि अस्पताल की तीसरी मंजिल पर ऑपरेशन थिएटर की छत पर आग लग गई जिसके बाद छह मरीजों को सुरक्षित बाहर निकाला गया।
दमकल अधिकारी ने बताया कि सुबह नौ बजकर 25 मिनट पर आग पर काबू पा लिया गया।
उन्होंने बताया कि आग लगने की वजह का पता लगाया जा रहा है।
इसे भी पढ़ें : दिल्ली की फैक्ट्रियों में लग रही आग में और मज़दूर हुए ख़ाक
आपको बता दें कि दिल्ली में आग की घटनाएं लगातार बढ़ रही हैं। अभी फरवरी महीने में पॉश इलाके करोल बाग में एक होटल में आग लग गई थी जिसने 17 लोगों की जान ले ली थी। दिल्ली के औद्योगिक इलाके की फैक्ट्रियों में आग लगना तो अब आम होता जा रहा है, जिसमें बड़ी संख्या में मज़दूर जान गंवा चुके हैं। पिछले दिनों एक गर्ल्स हॉस्टल में भी आग लग गई थी। अस्पताल में आग की इस घटना में ये अच्छा रहा कि कोई हताहत नहीं हुआ।
इसे भी पढ़ें : होटल अग्निकांड : हादसे के बाद सरकार को होश आया कि होटल तो नियमों के ख़िलाफ़ बना था
(भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva